b'\n_START_ARTICLE_\nTriglavske strmine\n_START_SECTION_\nZgodba\n_START_PARAGRAPH_\nKot prvi slovenski celove\xc4\x8derec, film V kraljestvu Zlatoroga, se tudi Triglavske strmine ukvarja s tematiko ljubezni do gora. V filmu kme\xc4\x8dki fant Miha povabi svojo zaro\xc4\x8denko na ples, toda v zadnjem trenutku namesto plesa raje izbere gore, kamor se odpravi plezat s prijateljema. Njegova zaro\xc4\x8denka vseeno odide na va\xc5\xa1ko veselico, kjer jo posku\xc5\xa1a razvedriti ostareli zapeljivec in izletnik. Tudi onadva se skupaj z Mihovo sestro in njenim prijateljem odpravita v gore, kjer pa izletnik kmalu obnemore. Na Triglavu se nato obe dru\xc5\xbebi sre\xc4\x8data, Miha in Minka pa podpi\xc5\xa1eta poro\xc4\x8dno pogodbo, v kateri pi\xc5\xa1e, da Minka Mihu ne bo nikoli branila hoditi v gore.\n_START_SECTION_\nZgodovina\n_START_PARAGRAPH_\nFilm je danes ohranjen le v delih. Ob nastanku je bil 35 milimetrski film dolg 2250 metrov. Leta 1963 je Milka Badjura iz ohranjenega materiala zmontirala ozvo\xc4\x8deno verzijo filma, v katerem je mednapise iz prvotne razli\xc4\x8dice nemega filma nadomestil komentator. Sestavljena razli\xc4\x8dica je po zaklju\xc4\x8dku merila 1379 metrov.'